

**ŠILUTĖS RAJONO SAVIVALDYBĖS ADMINISTRACIJA**

**ŠVIETIMO IR KULTŪROS SKYRIUS**

**ŠILUTĖS RAJONO SAVIVALDYBĖS**

**2021 METŲ ŠVIETIMO PAŽANGOS ATASKAITA**

Šilutės rajono savivaldybės 2021 metų pažangos ataskaita parengta atsižvelgiant į:

* Lietuvos Respublikos Seimo 2012 m. gegužės 15 d. nutarimu Nr. XI-2015 patvirtintą Lietuvos pažangos strategiją „Lietuva 2030“;
* Lietuvos Respublikos Seimo 2013 m. gruodžio 23 d. nutarimu Nr. XII-745 patvirtintą Valstybinio švietimo 2013–2022 metų strategiją;
* Lietuvos Respublikos Seimo 2020 m. gruodžio 11 d. Nr. XIV-72 patvirtintą Aštuonioliktosios Lietuvos Respublikos Vyriausybės programą;
* Lietuvos Respublikos Vyriausybės 2020 m. rugsėjo 9 d. Nr. 998 patvirtintą 2021–2030 metų nacionalinį pažangos planą;
* Geros mokyklos koncepciją;
* Šilutės rajono savivaldybės tarybos 2013 m. spalio 24 d. sprendimu Nr. T1-922 patvirtintą Šilutės rajono savivaldybės 2015–2024 metų strateginį plėtros planą;
* Šilutės rajono savivaldybės tarybos 2020 m. gruodžio 17 d. sprendimu Nr. T1-529 patvirtintą Šilutės rajono savivaldybės 2021–2023 metų strateginį veiklos planą.

Šilutės rajono savivaldybės švietimo veiklos ilgalaikis tikslas – didinti Šilutės rajono švietimo sistemos efektyvumą, vaikų ir mokinių užimtumą. 2021 m. Švietimo ir kultūros skyriaus veikloje buvo numatytos prioritetinės kryptys:

– Švietimo paslaugų kokybės ir efektyvumo didinimas.

– Analize ir partneryste grįstos švietimo kokybės kultūros diegimas.

* Ugdymo prieinamumo ir mokinių individualių kompetencijų įtraukties didinimas.

2015–2024 metų strateginiame plėtros plane suformuluota Šilutės rajono savivaldybės (toliau – Savivaldybė) vizija, prioritetai, tikslai, uždaviniai ir priemonės. Švietimo sektoriuje numatyta siekti švietimo sistemos inovatyvumo (pvz. mokymosi visą gyvenimą, neformaliojo vaikų bei suaugusiųjų švietimo plėtra, darnaus ugdymo skatinimas ir pan.), lygiagrečiai skiriant dėmesį ir švietimo infrastruktūros modernizavimui.

Išskiriamos pagrindinės SSGG analizės išvados.

STIPRYBĖS. Nuosekliai vykdoma švietimo sistemos optimizavimo veikla, atsižvelgiant į mažėjantį besimokančiųjų skaičių. Ikimokykliniame ugdyme tenkinamas esamas poreikis - visi pageidaujantys gali lankyti pasirinktą ikimokyklinio ugdymo įstaigą. Gimnazijose dirbančių aukštos kvalifikacijos specialistų skaičius. Švietimo įstaigose yra santykinai aukštas materialinio aprūpinimo lygis (informacinėmis technologijomis, patalpomis, mokinius vežiojančiais autobusais). Nuosekliai tvarkomi mokyklų pastatai ir mokymosi aplinka. Kasmet skiriamos lėšos einamajam mokyklų tvarkymui bei remontui.

SILPNYBĖS. Švietimo infrastruktūra: nerenovuoti lopšelių-darželių pastatai, susidėvėję mokyklų sporto aikštynai. Aktuali problema – švietimo sistemos darbuotojų amžiaus struktūra; sunkiau pritraukti jaunus specialistus; daugėja pensinio amžiaus dirbančių mokytojų. Aktualus mokymosi kokybės klausimas.

GALIMYBĖS. Toliau tobulinti mokymo(si) procesą ir mokymo bazę dalyvaujant ES, valstybės ar kitų fondų projektuose. Ikimokyklinių ugdymo įstaigų materialinės bazės gerinimas.

GRĖSMĖS. Įvertinant tai, kad Šilutės r. savivaldybėje didelę dalį gyventojų sudaro kaimo gyventojai, sunkiau užtikrinti visų gyventojų vienodas galimybes dalyvauti neformalaus ugdymo veikloje. Didėjanti atskirtis tarp mokymo(si) kokybės ir rezultatų gimnazijose ir pagrindinėse mokyklose.

Kiekvienais metais atliekama kiekybinė ir kokybinė ugdymo proceso organizavimo duomenų analizė. Pagal turimus stebėsenos duomenis, siūlomi rajono Savivaldybės tarybai galimi struktūriniai mokyklų, klasių ir grupių komplektavimo pokyčiai.

1. ***Švietimo įstaigų tinklas***

Savivaldybėje iš esmės sutvarkytas mokyklų tinklas. 2021–2022 mokslo metais rajone veikia įvairių tipų švietimo įstaigos.

**1 lentelė: Švietimo įstaigų pokytis per trejus metus:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Metai** | **Švietimo pagalbos tarnyba** | **Ikimokyklinės** | **Mokyklos-darželiai** | **Pradinės mokyklos** | **Progimnazijos** | **Pagrindinės mokyklos** | **Gimnazijos** | **Neformaliojo švietimo įstaigos** | **Jaunimo ir suaugusių mokymo centras (JSMC)** | **Specialioji mokykla** |
| 2019–2020 | 1 | 8 | 1 | 1 | 0 | 8 | 5 | 2 | 1 | 1 |
| 2020–2021 | 1 | 8 | 1 | 1 | 0 | 8 | 5 | 2 | 1 | 1 |
| 2021–2022 | 1 | 8 | 1 | 1 | 1 | 7 | 5 | 2 | 1 | 1 |
| **Pokytis** | 0 | 0 | 0 | 0 | **1** | **-1** | 0 | 0 | 0 | 0 |

**2 lentelė: Mokyklų ir mokinių skaičiaus kaita:**

|  |  |  |  |
| --- | --- | --- | --- |
| **Eil. Nr.** | **Švietimo įstaigos tipas** | **Švietimo įstaigų skaičius** | **Mokinių skaičius** |
| **2019–2020 m. m.** | **2020–2021 m. m.** | **2021–2022 m. m.** | **2019–2020 m. m.** | **2020–2021 m. m.** | **2021–2022 m. m.** |
| 1. | Gimnazijos | 6\* | 6\* | 6\* | 1655 | 1595 | 1599 |
| 2. | Progimnazijos | – | – | 1 | – | – | 867 |
| 3. | Pagrindinės mokyklos | 9 | 9 | 8 | 2418 | 2376 | 1518 |
| 4. | Pradinės mokyklos | 2 | 2 | 2 | 401 | 408 | 410 |
| **Iš viso:** | **18** | **18** | **18** | **4474** | **4379** | **4394** |

\*Su JSMC

**3 lentelė. Mokinių skaičius pagal ugdymo programas**

|  |  |  |  |  |
| --- | --- | --- | --- | --- |
| **Mokslo metai** | **Pradinis ugdymas 1–4 kl.** | **Pagrindinis ugdymas I dalis, 5–8 kl.** | **Pagrindinis ugdymas II dalis, 9–10 kl.** | **Vidurinis ugdymas** **9–12 kl.** |
| **Mokinių skaičius** | **Proc.** | **Mokinių skaičius** | **Proc.** | **Mokinių skaičius** | **Proc.** | **Mokinių skaičius** | **Proc.** |
| **2019–2020** | 1505 | 33,99 | 1575 | 35,21 | 805 | 17,99 | 573 | 12,81 |
| **2020–2021** | 1482 | 33,82 | 1592 | 36,35 | 772 | 17,62 | 533 | 12,17 |
| **2021–2022** | 1517 | 34,52 | 1561 | 35,52 | 784 | 17,84 | 532 | 12,10 |

Vykdant tinklo pertvarkos planą, per 2021 metus Pamario pagrindinė mokykla reorganizuota į Pamario progimnaziją, Rusnės progimnazijos skyrius reorganizuotas į Rusnės skyrių (prie Pamario progimnazijos), atlikti struktūriniai pertvarkymai Pirmojoje gimnazijoje – uždarytas Kintų skyrius.

 Mokinių skaičius 2021–2021 m. m. palyginus su 2021–2022 m. m., padidėjo 15 mokinių.

**4 lentelė. Vidutinis klasių komplekto dydis pagal ugdymo programas**

|  |  |  |  |  |
| --- | --- | --- | --- | --- |
| **Mokslo metai** | **Ugdymo programa** | **Mokinių skaičius** | **Klasių komplektų skaičius** | **Vidutinis klasės komplekto skaičius** |
| **Pradinio (rajone)** | **DKS\*/šalies** | **Pagrindinio (rajone)** | **DKS\*/šalies** | **Vidurinio (rajone)** | **DKS\*/šalies** |
| **2019–2020** | 17,69 | 17,95/19,6 | 18,59 | 19,35/21 | 22,93 | 22,05/23 | 4474 | 239 | 18,72 |
| **2020–2021** | 18,07 | 17,54/19,4 | 19,38 | 19,80/20,9 | 23,17 | 22,17/22,7 | 4379 | 227 | 19,29 |
| **2021–2022** | **18,28** | n. d./19,8 | **19,87** | n. d./21,9 | 23,13 | n. d./25,1 | 4394 | 224 | **19,62** |

\*Didžiosios kaimiškos savivaldybės

Nuo 2019–2020 m. m. m. iki 2021–2022 m. m. vidutinis mokinių skaičius klasės komplekte padidėjo 0,9 mokinio. Ir pradinio, ir pagrindinio ugdymo klasėse mokinių skaičius didėjo kasmet (lyginamuoju laikotarpiu), tačiau vidurinio ugdymo klasėse mokinių skaičius nežymiai mažėjo – 0,04 mokinio.

Pažymėtina, kad mažų klasių komplektų rajono mokyklose nėra, o dideli klasių komplektai (sukomplektuota po 25 mokinius), 2021–2022 m. m. yra suformuoti Šilutės r. Žemaičių Naumiesčio mokyklos-darželio 3 ir 4 klasėse.

**5 lentelė. Jungtinės klasės**

|  |
| --- |
| **Jungtinių klasių komplektai\*** |
|  | **1–4 kl.** | **5–10 kl.** | **Iš viso 1–10 kl.\*\*** |
| **Metai** | **Skaičius** | **Dalis (proc.)** | **Skaičius** | **Dalis (proc.)** | **Skaičius** | **Dalis (proc.)** |
| **2019–2020** | 11 | 13,09 | 2 | 1,62 | 13 | 6,28 |
| **2020–2021** | 4 | 5,06 | 2 | 1,71 | 6 | 3,06 |
| **2021–2022** | 6 | 7,4 | 2 | 1,77 | 8 | 4,12 |
| **Mokinių skaičius jungtinėse klasėse** |
| **2019–2020** | 136 | 9,03 | 27 | 1,15 | 163 | 5,74 |
| **2020–2021** | 42 | 2,87 | 28 | 1,20 | 70 | 1,85 |
| **2021–2022** | 81 | 5,41 | 30 | 1,30 | 111 | 2,92 |

\*Jungtinės 5–10 klasės yra Katyčių pagrindinėje mokykloje. 1–4 klasės, kurių padaugėjo 2 lyginant su praėjusiais mokslo metais, be minėtos Katyčių pagrindinės mokyklos, yra Žemaičių Naumiesčio gimnazijos Gardamo skyriuje, Pamario progimnazijos Rusnės skyriuje, Usėnų ir Vilkyčių pagrindinėse mokyklose.

\*\*Neskaitant Traksėdžių Šilojų mokyklos ir Žibų pradinės mokyklos specialiosios klasės.

Įgyvendinant 2016–2020 m. tinklo pertvarkos bendrąjį planą iki 2020 m. buvo uždaryti 6 pradinio ugdymo skyriai, 2 mokyklų progimnazijų skyriai reorganizuoti į pradinių klasių skyrius, mokiniai pavežami į artimiausias mokyklas, tačiau jungtinių klasių neišvengta.

Parengtas 2022–2026 metų rajono tinklo pertvarkos bendrojo plano projektas (toliau – Projektas), kuris bus teikiamas savivaldybės tarybai svarstyti 2022 m. kovo 31 d. Projekte numatomi mokyklų tinklo pokyčiai:

* Dėl mažų ir jungtinių klasių:

Siekiant išvengti jungtinių 5–10 klasių, numatoma nuo 2022 m. rugsėjo 1 d. reorganizuoti Katyčių pagrindinę mokyklą prijungiant ją prie Vainuto gimnazijos ir paliekant Vainuto gimnazijos Katyčių skyrių, kuriame būtų vykdomos ikimokyklinio, priešmokyklinio, pradinio ir pagrindinio ugdymo programos. Būsimųjų 5, 6 ir 8 klasių mokiniai turėtų būti pavežami į Vainuto gimnaziją, tuomet Projektas atitiktų pakeistas Tinklo kūrimo taisykles. Taip pat Pamario progimnazijos Rusnės skyriuje numatoma nebevykdyti pagrindinio ugdymo programos, būsimuosius 5 klasių mokinius pavežant į Pamario progimnaziją.

* Jungtinės 1–4 klasės išliks Žemaičių Naumiesčio Gardamo skyriuje, Usėnų ir Vilkyčių pagrindinėse mokyklose, Vainuto gimnazijos Katyčių skyriuje, Pamario progimnazijos Rusnės skyriuje.
* Dėl mažų mokyklų:

Traksėdžių Šilojų mokykloje pagal individualizuotas pradinio ir pagrindinio ugdymo, socialinių įgūdžių lavinimo programa nuo rugsėjo 1 d. mokosi 54 mokiniai. Kaip žinia, specialiosios mokyklos, kuriose mokosi 60 ir mažiau mokinių, turi būti reorganizuojamos arba likviduojamos pradedant 2024 metais iki einamųjų metų rugsėjo 1 dienos, todėl Traksėdžių Šilojų mokykloje numatyta stebėti mokinių skaičių mokykloje; jei nėra teisės aktais nustatyto mažiausio mokinių skaičiaus, vykdyti reorganizaciją, priimant savivaldybės tarybos atitinkamus sprendimus.

* Galima teigti, kad Projektas šiuo metu mažų mokyklų atžvilgiu atitinka Tinklo kūrimo taisyklių nuostatas.

**6 lentelė. Vienam mokytojui tenkantis mokinių skaičius**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokslo metai** | **Mokinių skaičius** | **Mokytojų skaičius** | **Vidutinis mokinių skaičius 1 mokytojui** | **Turinčių pilną krūvį mokytojų skaičius** | **Turinčių pilną krūvį mokytojų dalis proc.** | **Mokytojų , dirbančių ne vienoje mokykloje, sk.** | **Mokytojų, dirbančių ne vienoje mokykloje, dalis proc.** |
| **2019–2020** | 4474 | 428 | 10,79 | n. d. | n. d. | 64 | 15,88 |
| **2020–2021** | 4379 | 403 | 11,23 | 122 | 30,27 | 66 | 15,42 |
| **2021–2022** | 4394 | 413 | 10,64 | 159 | 38,5 | 56 | 13,56 |

2021–2022 m. m. mokinių skaičius 1 pedagogui, lyginant su praeitais mokslo metais, sumažėjo 0,59 mokinio, nes 61,5% (254) pedagogų dirba ne visu etatu. 2020 m. tokių pedagogų buvo 59,73% (281). Rajone mažėja mokytojų dalis, dirbančių ne vienoje švietimo įstaigoje – pokytis -1,86% (10 mokytojų).

* **Daroma pažanga**
1. ***Ikimokyklinis ir priešmokyklinis ugdymas***

Ikimokyklinis ir priešmokyklinis ugdymas organizuojamas 7-iose ikimokyklinėse įstaigose ir 11-oje bendrojo ugdymo mokyklų.

**7 lentelė. Ikimokyklinio ir priešmokyklinio amžiaus vaikų skaičiai**

|  |  |  |  |
| --- | --- | --- | --- |
| **Mokslo metai** | **2019-2020 m. m.** | **2020-2021 m. m.** | **2021-2022 m. m.** |
| **Priešmokyklinis amžius**  | 372 | 388 | 417 |
| **Ikimokyklinis amžius**  | 1370 | 1358 | 1285 |
| **Iš viso:** | **1742** | **1746** | **1702** |

2021–2022 m. m. bendras ugdytinių skaičius įstaigose mažėjo 44 vaikais, t. y. 2,5 proc., tačiau padaugėjo priešmokyklinio amžiaus vaikų skaičius 2020 m. – 16 (4 proc.) vaikų, o 2021 m. 29 (7 proc.) vaikais.

**8 lentelė. Vaikų gimstamumas Šilutės rajone**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Metai** | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| **Seniūnija** |
| 1. | Šilutės seniūnija | 56 | 65 | 61 | 60 | 50 | 43 | 40 | 50 | 40 | 29 |
| 2. | Katyčių seniūnija | 14 | 14 | 18 | 38 | 34 | 30 | 12 | 11 | 7 | 8 |
| 3. | Ž. Naumiesčio sen. | 49 | 32 | 37 | 25 | 21 | 18 | 34 | 14 | 16 | 19 |
| 4. | Vainuto seniūnija | 29 | 18 | 16 | 18 | 28 | 13 | 15 | 10 | 9 | 13 |
| 5. | Rusnės seniūnija | 17 | 18 | 19 | 36 | 27 | 28 | 19 | 18 | 7 | 4 |
| 6. | Švėkšnos seniūnija | 29 | 29 | 39 | 24 | 15 | 15 | 20 | 22 | 11 | 18 |
| 7. | Usėnų seniūnija | 21 | 16 | 15 | 25 | 19 | 15 | 17 | 12 | 12 | 6 |
| 8. | Kintų seniūnija | 15 | 26 | 23 | 24 | 19 | 20 | 16 | 11 | 18 | 16 |
| 9. | Gardamo seniūnija | 28 | 14 | 15 | 34 | 36 | 35 | 27 | 6 | 7 | 4 |
| 10. | Juknaičių seniūnija | 35 | 36 | 32 | 40 | 41 | 35 | 28 | 16 | 19 | 22 |
| 11. | Saugų seniūnija | 39 | 34 | 38 | 49 | 36 | 25 | 32 | 30 | 18 | 21 |
| 12. | Šilutės mieste | 247 | 248 | 247 | 235 | 225 | 204 | 197 | 127 | 114 | 131 |
|  | **Iš viso:** | **579** | **550** | **560** | **608** | **551** | **481** | **457** | **327** | **278** | **291** |
|  | **Iš gimusių skaičiaus, ateina į I klasę** | **392** | **359** | **389** | **417** |  |  |  |  |  |  |
|  | **Proc.** | **68** | **65** | **70** | **69** |  |  |  |  |  |  |

Nuo 2016 m. rajone stebima gimstamumo mažėjimo tendencija. Gyventojų mažėjimas, mažėjantis vaikų gimstamumas įtakoja ir vaikų skaičių ugdymo įstaigose. Nuo visų rajone gimusiųjų vaikų skaičiaus, į pirmą klasę mokytis atvyksta vidutiniškai 68 proc. vaikų.

* 2014–2015 metais šoktelėjęs gimimų skaičius, įtakojo esamų 2021–2022 m. m. ir būsimų 2022–2023 m. m. pirmokų skaičių. 2021 m. papildomai atidaryta priešmokyklinio ugdymo grupė Žemaičių Naumiesčio gimnazijos Gardamo skyriuje. Taip pat suformuota 1-oji klasė Žibų pradinėje mokykloje. 2022–2023 m. m. numatyta papildomai suformuoti dar 1 pirmą klasę miesto mokyklose.
* Sudaryta galimybė lankyti Švietimo įstaigas ikimokyklinio (3–5 metai) amžiaus vaikams – 100 proc. tenkinamas poreikis.
* Siekiant padidinti ikimokyklinio ugdymo įstaigos veiklos efektyvumą Šilutės lopšelyje-darželyje „Ąžuoliukas" vykdomas projektas „Šilutės lopšelio-darželio „Ąžuoliukas“ infrastruktūros modernizavimas“: suremontuotos dviejų grupių patalpos, įrengtas neįgaliųjų liftas, aprūpinti baldais ir priemonėmis, skatinančiomis vaikų kūrybiškumą ir savireguliaciją.
* Sėkmingas įgyvendinamas privalomas ikimokyklinis ugdymas vaikams, patiriantiems socialinę riziką. Paskirtas privalomas ugdymas 33 vaikams, gautos ugdymo, maitinimo ir pavėžėjimo lėšos (vyriausybės lėšos rugsėjo–gruodžio mėnesiams – 47 315 Eur.) socialinę riziką patiriančių vaikų ikimokykliniam ugdymui užtikrinti.
* **Daroma pažanga.**
1. ***Švietimo pagalbos teikimo aspektai***

Švietimo pagalbos mokiniui prieinamumas ir jos teikimas yra vienas iš pagrindinių aspektų rengiantis įtraukiajam ugdymui. Atsižvelgiant į Švietimo pagalbos tarnybos rekomendacijas ir poreikį, kasmet didinamas švietimo pagalbos prieinamumas mokiniams, turintiems specialiųjų ugdymosi poreikių (toliau – SUP). Teikiama efektyvi specialioji pedagoginė ir specialioji pagalba vaikui padedanti dalyvauti ugdyme, įveikti mokymosi sunkumų priežastis. Švietimo įstaigose steigiami nauji švietimo pagalbos specialistų, mokytojo padėjėjo etatai. Savivaldybės skiriamas finansavimas: 2019 m. – 200 tūkst. Eur., 2020 m. – 130 tūkst. Eur., o 2021 m. – 197 tūkst. Eur.

**9 lentelė. Švietimo pagalbos specialistų etatai pagal įstaigas.**

|  |  |  |  |  |
| --- | --- | --- | --- | --- |
|  | **Pagalbos specialistas** | **2019-2020 m. m.** | **2020-2021 m. m.** | **2021-2022 m. m.** |
| **Bendrojo ugdymo mokyklose** | Specialiojo pedagogo | 13,75 | 13,5 | 13,75 |
| Psichologo | 10,75 | 11,25 | 10,75 |
| Socialinio pedagogo | 19 | 19 | 19 |
| Logopedo | 16,5 | 16,5 | 16,75 |
| Mokytojo padėjėjo | 19,5 | 25,75 | 33,25 |
| **Iš viso etatų:** | **79,5** | **86** | **93,5** |
| **Ikimokyklinio ugdymo įstaigose** | Specialiojo pedagogo | 1,75 | 2,25 | 2,5 |
| Psichologo | 0,5 | 0,5 | 2 |
| Socialinio pedagogo | 3,5 | 6 | 6 |
| Logopedo | 3 | 3 | 4 |
| Mokytojo padėjėjo | 5 | 5 | 13,5 |
| **Iš viso etatų:** | **13,75** | **16,75** | **28** |
| **Švietimo pagalbos tarnyboje** | Specialiojo pedagogo | 1 | 1 | 1 |
| Psichologo | 2,25 | 3,5 | 3,25 |
| Socialinio pedagogo | 0,25 | 0,5 | 0,5 |
| Logopedo | 3 | 3 | 3 |
| **Iš viso etatų:** | **6,5** | **8** | **7,75** |
| **Iš viso rajone pagalbos specialistų:** | **99,75** | **110,75** | **129,25** |

**10 lentelė. Vienai pagalbos mokiniui pareigybei tenkančių besimokančiųjų skaičius**

|  |  |  |  |  |
| --- | --- | --- | --- | --- |
|  | **Pagalbos specialistas** | **2019-2020 m. m.** | **2020-2021 m. m.** | **2021-2022 m. m.** |
| **Bendrojo ugdymo mokyklose** | Specialiojo pedagogo | 325 | 324 | 320 |
| Psichologo | 416 | 389 | 409 |
| Socialinio pedagogo | 235 | 230 | 231 |
| Logopedo | 271 | 265 | 262 |
| Mokytojo padėjėjo | 229 | 170 | 132 |
| **Vidutiniškai mokinių vienai pareigybei:** | **56** | **51** | **47** |
| **Ikimokyklinio ugdymo įstaigose** | Specialiojo pedagogo | 2557 | 1946 | 1758 |
| Psichologo | 8948 | 8758 | 2197 |
| Socialinio pedagogo | 1278 | 730 | 732 |
| Logopedo | 1491 | 1460 | 1099 |
| Mokytojo padėjėjo | 895 | 876 | 325 |
| **Vidutiniškai mokinių vienai pareigybei:** | **325** | **261** | **157** |

* Pagerėjo švietimo pagalbos specialistų, tenkančių 100 mokinių, rodiklis.
* Šilutės rajone 2021 m. papildomai įsteigta 18,5 pagalbos mokiniui specialistų pareigybių, t. y., lyginant su 2020 m., vidutiniškai daugiau 16,7 proc.
* Ypatingai didelis dėmesys ir pagalba skiriama ikimokyklinio amžiaus vaikams.

**11 lentelė. Specialiųjų ugdymo poreikių mokinių kaita**

|  |  |  |
| --- | --- | --- |
| **Mokslo metai** | **Mokinių skaičius pagal spec. poreikių lygį** | **Iš viso SUP mokinių** |
| **I - nedideli** | **II - vidutiniai** | **III - dideli** | **IV - labai dideli** |
| **2019-2020** | 204 | 142 | 171 | 6 | 523 |
| **2020-2021** | 199 | 138 | 208 | 3 | 548 |
| **2021-2022** | 187 | 129 | 255 | 9 | 580 |

Švietimo įstaigų skaičius rajone, kuriose dirba pagalbos specialistai, nesikeitė. Lyginamuoju laikotarpiu sumažėjo nedidelių ir vidutinių SUP turinčių mokinių, tačiau didėja mokinių, turinčių didelių ir labai didelių specialiųjų ugdymosi poreikių. T. y. , 2021 m. – 9,45 %, o 2020 m. – 8,76 %. Pagal individualizuotas programas 2021 m. ugdomi 132 mokiniai, pritaikytas programas – 285 mokiniai, o 2020 m. – 122 mokiniai ir 262 mokiniai.

Iš pateiktų lentelėse duomenų matyti, kad aktualiausia problema švietimo įstaigoms pagalbos specialistų srityje yra psichologų trūkumas. Į šią pareigybę sunku rasti specialistą.

Mokymus nuolat, pagal poreikį švietimo įstaigoms, tėvams apie SUP mokinių ugdymą organizuoja Šilutės švietimo pagalbos tarnybos specialistai. Savivaldybė nemažą dėmesį skiria autizmo spektro sutrikimą turinčių mokinių ugdymui – Žibų pradinėje mokykloje įsteigta SUP klasė vaikams, turintiems autizmo spektro sutrikimus.

* Siekiant užtikrinti SUP mokinių kokybišką ugdymą, atsižvelgiant į kiekvieno mokinio galimybes, ugdymosi poreikių ypatumus, plėtojama ir kompleksiškai teikiama švietimo pagalba.
* Traksėdžių Šilojų mokykloje visi mokiniai mokosi pagal individualizuotas pradinio ir pagrindinio ugdymo, socialinių įgūdžių lavinimo programas.
* **Daroma pažanga.**
1. ***Pavėžėjimo organizavimas***

Šilutės rajone pavežami visi rajono mokyklų mokiniai, gyvenantys nuo mokyklos toliau kaip du su pusę kilometro. Iš Švietimo, mokslo ir sporto ministerijos 2019 metais autobusų nebuvo gauta, 2020 metais gauti 2 autobusai, kurie skirti Žemaičių Naumiesčio gimnazijai ir Juknaičių pagrindinei mokyklai, 2021 metais Savivaldybė nupirko autobusą Šilutės sporto mokyklai. Mokyklos disponuoja 18 geltonųjų autobusų ir 4 mokyklinius autobusus.

 **12 lentelė. Mokinių pavėžėjimas**

|  |  |  |  |
| --- | --- | --- | --- |
| **Pavežama** | **2019-2020 m. m.** | **2020-2021 m. m.** | **2021-2022 m. m.** |
| **Autobusų parko autobusais** | 811 | 735 | 829 |
| **Mokykliniais autobusais** | 701 | 683 | 603 |
| **Privačiu transportu** | 272 | 277 | 277 |
| **Kitu transportu** **(pagal sudarytą sutartį)** | 2 | 1 | 1 |
| **Iš viso:** | **1786** | **1696** | **1710** |

Lyginant mokslo metų duomenis, matome, kad pavežamų rajono BUM mokinių skaičius išlieka tolygus. Vidutiniškai kasmet pavėžėjimo paslauga teikiama ~39 proc. rajono mokinių.

Daugiausiai mokinių pavežama UAB „Šilutės autobusų parkas“ reguliaraus susisiekimo autobusais ir mokykliniais autobusais. Lyginant mokslo metų duomenis, autobusų parko autobusais pavežamų mokinių skaičiaus dalis kinta daugiausiai – 2021–2022 m. m. tai sudaro 48,5 proc. nuo visų vežamų mokinių skaičiaus (2020 m. –43,3 proc.). Jų dalis reguliariai auga.

* Savivaldybė pavėžėjimą užtikrina visiems mokiniams, kuriems reikalinga pavėžėjimo paslauga.
* **Daroma pažanga.**
1. ***Neformalus ugdymas***

Mokinių kultūrinis ugdymas yra vienas iš aktualių NVŠ aspektų, leidžiančių atsiskleisti mokinių kūrybiškumui, saviraiškai. Šilutės rajono mokyklų mokiniai dalyvauja BUM, neformaliojo vaikų švietimo ir formalųjį švietimą papildančio ugdymo mokyklų bei kitų švietimo teikėjų (NVŠ tikslinis finansavimas) įgyvendinamose neformaliojo švietimo programose.

**13 lentelė. Neformaliojo vaikų švietimo veikloje dalyvaujančių mokinių skaičiaus dalis (proc.)**

|  |  |  |  |
| --- | --- | --- | --- |
| **Mokslo metai** | **BUM vaikų skaičius, proc.** | **NVŠ tikslinis finansavimas, proc.** | **NVŠ ir formalųjį švietimą papildančios ugdymo įstaigos, proc.** |
| **2019–2020** | 55 | 29 | 18 |
| **2020–2021** | 47 | 30 | 19 |
| **2021–2022** | 44 | 30 | 20 |

Daugiausiai mokinių dalyvauja bendrojo ugdymo mokyklų organizuojamose neformaliojo švietimo veiklose. Lyginant mokslo metų duomenis, stebima mokinių skaičiaus dalies (proc.) kaita: 2019–2020 m. m. bendrojo ugdymo mokyklų neformaliojo švietimo veiklose dalyvauja 55 proc. mokinių, 2020–2021 m. m. skaičiaus dalis sumažėjo iki 47 proc., o 2021–2022 m. m. sumažėja iki 44 proc. Tačiau stebimas nežymus skaičiaus augimas NVŠ organizuojamose veiklose bei neformaliojo ugdymo mokyklose.

* Mokinių dalyvavimui pasirinktose neformalaus ugdymo veiklose didžiulę įtaką turėjo COVID-19 pandemijos metu įvesti, galioję/galiojantys apribojimai.
* **Mažėjimui įtakos turėjo pandemija. Pokyčio nėra.**
1. ***Mokymo(si) rezultatai***

2021 m. dalis ugdymo proceso buvo organizuota nuotoliniu būdu esant karantinui dėl COVID 19 pandemijos. Švietimo ir kultūros skyrius įvertino bendrojo ugdymo mokyklų nuotolinio mokymo organizavimą vadovaujantis Švietimo, mokslo ir sporto ministerijos 2020-07-02 įsakymu Nr. V-1006 patvirtintu Mokymo nuotoliniu ugdymo proceso organizavimo būdu kriterijų aprašu. Remiantis vertinimo rezultatais, Savivaldybės administracijos direktoriaus 2021-06-11 įsakymu Nr. A1-937 ,,Dėl Šilutės rajono bendrojo ugdymo įstaigų pasirengimo nuotoliniam mokymui(si) atitikties vertinimo išvadų patvirtinimo“ visų bendrojo ugdymo mokyklų nuostatuose buvo įteisintas ugdymas nuotolinio mokymo organizavimo būdu. Kiekvienos įstaigos nuostatus patvirtino Šilutės rajono savivaldybės taryba.

* **Daroma pažanga.**

Švietimo įstaigų mokytojai tobulino skaitmeninio raštingumo įgūdžius Švietimo pagalbos tarnybos organizuotose virtualiose paskaitose. Skaitmeninio ugdymo mokymuose dalyvavo 17 bendrojo ugdymo mokyklų pedagogų bendruomenių. Įgyvendinant ES paramos projektą „Mokyklų aprūpinimas gamtos ir technologinių mokslų priemonėmis“ Savivaldybės mokyklos gavo 260 nešiojamųjų kompiuterių. Nacionalinė švietimo agentūra įgyvendindama Švietimo ir mokslo ministro 2021-01-20 įsakymu Nr. V-85 patvirtintą ,,Mokymosi praradimų dėl COVID-19 pandemijos kompensavimo planą 2021 metams” rajono bendrojo mokykloms skyrė 27 vnt. mobilių vaizdo įrašymo ir transliavimo priemonių hibridinėms klasėms įrengti. Pagal DNR veiksmo ,,Švietimo inovacijos ir STEAM sričių plėtra bendrajame ugdyme, įskaitant mokytojų kaitą, kompetencijų gerinimą <...>, skaitmeninio turinio rengimą ir skaitmeninių kompetencijų ugdymą ir STEAM atviros prieigos centrų veiklų plėtrą“ priemonės kryptį ,,Mokyklų, švietimo pagalbos įstaigų aprūpinimas IKT ir kitomis mokymo priemonėmis“ Švietimo, mokslo ir sporto ministerija, atsižvelgdama į rajono bendrojo ugdymo mokinių skaičių, skyrė 131 400 Eur (30 Eur vaikui) skaitmeninio turinio ir ugdymo proceso tobulinimui. Pagal poreikį mokyklos įsigijo išmaniųjų ekranų, lentų, kompiuterių ir kitos organizacinės technikos bei dalį lėšų investavo į mokytojų skaitmeninio raštingumo kompetencijų tobulinimą.

* **Daroma pažanga skaitmeniniame ugdyme(si).**

Įgyvendinant 2021 m. ES bendrai finansuojamo ,,Kokybės krepšelio“ projektą, Martyno Jankaus, Saugų Jurgio Mikšo, Vilkyčių, Kintų, Usėnų pagrindinėse, Žemaičių Naumiesčio gimnazijoje suplanuotos veiklos STEAM modeliui stiprinti ugdant mokinių gamtamokslinius, matematinius, patyriminius gebėjimus, pvz.: visose mokyklose organizuotos išvykos į mokslo, pramonės ir verslo įstaigas, įsigytos STEAM mokymo priemonės: mikroskopai, 3D klasės įranga, „Ema“ ir „Eduka“ programos, organizuotos interaktyvios pamokos. Įrengtos lauko klasės. Juknaičių pagrindinėje mokykloje įrengta gamtos mokslų laboratorija, vandens tyrimų laboratorija – Katyčių pagrindinėje mokykloje. Šių mokyklų vadovų teigimu išaugo mokinių susidomėjimas gamtamoksliniais dalykais, pagerėjo mokinių motyvacija mokantis gamtos mokslų, matematikos dalykų. Švėkšnos „Saulės“ gimnazija į „Kokybės krepšelio“ projektą įsijungė nuo 2021 m. rudens – suplanuota per 2022–2023 metus įrengti gamtamokslinių tyrimų laboratoriją, įsigyti interaktyvių mokymo priemonių, bus organizuojama mokslinė-tiriamoji veikla įvairiose institucijose.

* Kol kas Šilutės rajone STEAM taikymas ugdyme, yra probleminė ugdymo(si) organizavimo sritis dėl ugdymo aplinkos, laboratorijų, skirtų praktinėms veikloms, mokytojų kompetencijų stokos, tinklaveikos su mokslo, kultūros įstaigomis, verslo ir nevyriausybinėmis organizacijomis bei kt.

2021 m. pandemija paveikė ir mokinių pasiekimų patikrinimus: 2019–2020 m. m. nacionalinis mokinių pasiekimų patikrinimas (NMPP) buvo nukeltas į kitus metus, o 2020–2021 m. m. NMPP dalyvavo tik 4 ir 8 klasių mokiniai. 2021 m. Nacionalinė švietimo agentūra nepateikė savivaldybėms gilesnės NMPP analizės apie veiklos sritis, mokinių kognityvinius ir mąstymo gebėjimus, mokymosi lygius, atskirų užduočių rezultatus ir kt. Todėl šio laikotarpio mokinių pasiekimų su ankstesnių metų rezultatais nelyginame.

2019–2020 m. m. nebuvo vykdomas pagrindinio ugdymo pasiekimų patikrinimas (PUPP), o 2020–2021 m. m. PUPP buvo organizuojamas elektroniniu būdu. Šie priimti sprendimai turėjo įtakos mokinių pasiekimams.

Lietuvos Respublikos švietimo, mokslo ir sporto ministerija 2020 m. sausio 20 d. įsakymu Nr. V-72 nustatė Savivaldybėms ,,tikslą, pagal kurį numatyta racionaliau panaudoti turimus išteklius, užtikrinant savivaldybių mokyklų ugdymo kokybę ir prieinamumą“. Šiuo tikslu siekiama, kad būtų padidinta pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis.

**14 lentelė. PUPP gautų įvertinimų vidurkis.**

|  |  |  |
| --- | --- | --- |
|  | **Lietuvių kalba ir literatūra** | **Matematika** |
| **2018-2019** | **2020-2021** | **2018-2019** | **2020-2021** |
| **Šilutės r. sav.** | 6,2 | **6,4** | 4,7 | **6,2** |
| **Šalyje** | 6,3 | **6,5** | 5,3 | **6,2** |

* Lyginamuoju laikotarpiu PUPP, ypač matematikos, gautų įvertinimų vidurkis pagerėjo.
* Tačiau, ypač matematikos, ryškūs pasiekimų skirtumai tarp mokyklų.

**15 lentelė. Matematikos ir lietuvių kalbos ir literatūros įvertinimas pagal mokyklas**

**16 lentelė. Įgijusių pagrindinį išsilavinimą (10 klasės mokinių) mokymosi tęstinumas ir kita veikla.**

|  |  |  |  |
| --- | --- | --- | --- |
| **Gimnazijos pavadinimas/****mokslo metai** | **Mokinių, dirbančių samdomą darbą, dalis** | **Mokinių, tęsiančių mokslą po 10 klasės gimnazijose, dalis** | **Mokinių, tęsiančių mokslą po 10 klasės profesinėje mokykloje, dalis** |
| **Šilutės jaunimo ir suaugusiųjų mokymo centras** |
| **2018–2019**  | 13% | 69% | 19% |
| **2019–2020**  | 14% | 57% | 29% |
| **2020–2021**  | 27% | 40% | 33% |
| **Šilutės pirmoji gimnazija** |
| **2018–2019**  | 0% | 84% | 16% |
| **2019–2020**  | 0% | 81% | 19% |
| **2020–2021**  | 0% | 86% | 14% |
| **Šilutės r. Švėkšnos "Saulės" gimnazija** |
| **2018–2019** | 0% | 64% | 36% |
| **2019–2020** | 0% | 65% | 35% |
| **2020–2021** | 0% | 72% | 28% |
| **Šilutės r. Vainuto gimnazija** |
| **2018–2019** | 0% | 79% | 21% |
| **2019–2020** | 0% | 100% | 0% |
| **2020–2021** | 0% | 92% | 8% |
| **Šilutės r. Žemaičių Naumiesčio gimnazija** |
| **2018–2019** | 0% | 64% | 36% |
| **2019–2020** | 0% | 66% | 34% |
| **2020–2021** | 0% | 76% | 24% |
| **Šilutės Vydūno gimnazija** |
| **2018–2019** | 0% | 95% | 5% |
| **2019–2020** | 0% | 97% | 3% |
| **2020–2021** | 0% | 98% | 2% |
| **Dešimtokų tolimesnė veikla\*** |
| **2018–2019** | 0% | 77% | 23% |
| **2019–2020** | 0% | 82% | 18% |
| **2020–2021** | 0% | 85% | 15% |

\*Neskaičiuojant jaunimo ir suaugusiųjų mokymo centro

 Lentelėje matome, kaip per trejus kinta dešimtokų, pasirenkančių vidurinio ugdymo programą gimnazijose, dalis. Kasmet mažėja dalis, besirenkančių mokytis profesinėse mokyklose. 100 proc. dešimtokų tęsia mokymąsi.

**17 lentelė. Laikytų VBE skaičius pagal dalykus.**

**Vidutiniškai vienam abiturientui tekusių egzaminų skaičius (2021 m.).**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Gimnazijos pavadinimas** | **Biologija** | **Chemija** | **Fizika** | **Geografija** | **Informacinės technologijos** | **Istorija** | **Lietuvių kalba ir literatūra** | **Matematika** | **Užsienio kalba (anglų)** | **Užsienio kalba (rusų)** | **Iš viso** | **Abiturientų skaičius** | **Vidutiniškai vienam abiturientui teko VBE** |
| **Šilutės jaunimo ir suaugusiųjų mokymo centras** | 2 |  |  | 2 |  |  |  |  | 3 |  | 7 | 44 | **0,2** |
| **Šilutės pirmoji gimnazija** | 14 | 1 | 7 | 1 | 10 | 41 | 78 | 48 | 77 |  | 277 | 89 | **3,1** |
| **Šilutės r. Švėkšnos "Saulės" gimnazija** | 5 |  | 4 |  | 3 | 11 | 14 | 11 | 12 |  | 60 | 14 | **4,3** |
| **Šilutės r. Vainuto gimnazija** | 3 |  | 3 |  | 4 | 5 | 10 | 11 | 12 |  | 48 | 15 | **3,2** |
| **Šilutės r. Žemaičių Naumiesčio gimnazija** | 19 | 4 | 1 | 4 | 1 | 12 | 20 | 16 | 19 |  | 96 | 24 | **4,0** |
| **Šilutės Vydūno gimnazija** | 36 | 12 | 7 | 27 | 4 | 40 | 78 | 65 | 78 | 1 | 348 | 81 | **4,3** |
| **Iš viso:** | 79 | 17 | 22 | 34 | 22 | 109 | 200 | 151 | 201 | 1 | 836 | 267 |  **3,2** |

* Vidutiniškai abiturientai renkasi 3,2 egzamino.
* Mažai abiturientų renkasi chemijos, fizikos ir informacinių technologijų egzaminus.

**18 lentelė. VBE įvertinimų vidurkiai gimnazijose (2021 m.)**

* Dideli pasiekimų skirtumai ir tarp atskirų egzaminų, ir tų pačių egzaminų skirtingose gimnazijose.

**19 lentelė. Apibendrintas VBE rodiklis (standartizuotais taškais) (2021 m.).**

****

* Informacinių technologijų, istorijos, fizikos, lietuvių kalbos ir literatūros VBE rezultatai yra aukštesni už šalies, tačiau standartizuotas apibendrintas VBE rodiklis žemesnis.

**20 lentelė. Abiturientų mokymosi tęstinumas ir kita veikla (2021 m.)**

|  |  |  |  |  |
| --- | --- | --- | --- | --- |
| **Mokyklos pavadinimas** | **Profesines mokyklas pasirinkusiųjų dalis** | **Kolegijas pasirinkusiųjų dalis** | **Universitetus pasirinkusiųjų dalis** | **Nesimokančių ir nedirbančių, dirbančių, besimokančių užsienyje, atliekančių karinę tarnybą, dalis** |
| **Šilutės jaunimo ir suaugusiųjų mokymo centras** | **13%** | **3%** | **0%** | **84%** |
| **2018-2019** | 16% | 4% | 0% | 80% |
| **2019-2020** | 17% | 0% | 0% | 83% |
| **2020-2021** | 9% | 3% | 0% | 88% |
| **Šilutės pirmoji gimnazija** | **11%** | **36%** | **30%** | **23%** |
| **2018-2019** | 14% | 29% | 30% | 27% |
| **2019-2020** | 12% | 37% | 35% | 16% |
| **2020-2021** | 18% | 35% | 29% | 18% |
| **Šilutės r. Švėkšnos "Saulės" gimnazija** | **15%** | **37%** | **34%** | **14%** |
| **2018-2019** | 15% | 35% | 26% | 24% |
| **2019-2020** | 28% | 33% | 39% | 0% |
| **2020-2021** | 15% | 15% | 62% | 8% |
| **Šilutės r. Vainuto gimnazija** | **27%** | **42%** | **25%** | **6%** |
| **2018-2019** | 23% | 54% | 15% | 8% |
| **2019-2020** | 33% | 56% | 11% | 0% |
| **2020-2021** | 38% | 15% | 46% | 0% |
| **Šilutės r. Žemaičių Naumiesčio gimnazija** | **15%** | **40%** | **23%** | **22%** |
| **2018-2019** | 14% | 43% | 29% | 14% |
| **2019-2020** | 17% | 42% | 17% | 25% |
| **2020-2021** | 10% | 35% | 25% | 30% |
| **Šilutės Vydūno gimnazija** | **5%** | **25%** | **51%** | **18%** |
| **2018-2019** | 8% | 25% | 47% | 20% |
| **2019-2020** | 4% | 26% | 52% | 18% |
| **2020-2021** | 6% | 27% | 51% | 16% |
| **Abiturientų tolimesnė veikla\*** |
| **2018-2019** | 15% | 37% | 29% | 19% |
| **2019-2020** | 19% | 39% | 31% | 12% |
| **2020-2021** | **17%** | **25%** | **43%** | **14%** |

\*Neskaičiuojant jaunimo ir suaugusiųjų mokymo centro

Matoma, kad net 12 proc. abiturientų 2021 metais pasirinko universitetines studijas. Daugėja abiturientų besirenkančių savanorišką karinę tarnybą.

* Būtina stiprinti STEAM veiklą, tinklaveiką su kitomis institucijomis, grįžtamąjį ryšį įgyvendinant finansinio raštingumo ir verslumo programas.
* Stiprinti matematikos ir lietuvių kalbos dalykų ugdymą, taikant efektyvesnius mokymo ir ugdymo metodus, konsultavimą. Skatinti mokinių mokymosi motyvaciją, stebėti pažangą, ją analizuoti ir aptarti.
* Vidutiniškai abiturientai renkasi 3,2 egzamino.
* Informacinių technologijų, istorijos, fizikos, lietuvių kalbos ir literatūros VBE rezultatai yra aukštesni už šalies.
* **Daroma pažanga.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**